ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 82**

**din 14 iunie 2023**

1. **privind aprobarea documentației tehnico-economice - faza S.F.**
2. **și a indicatorilor tehnico-economici pentru obiectivul de investiții**
3. **„Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc” finanțat prin Planul Național de Redresare și Reziliență în cadrul apelului de proiecte PNRR/2022/C10/, I.1.4. Mobilitate urbană verde - asigurarea de piste pentru biciclete și alte vehicule electrice ușoare la nivel local/metropolitan Cod proiect C10-I1.4-615**

Consiliul Local al Municipiului Câmpulung Moldovenesc, întrunit în ședința extraordinară din data de 14 iunie 2023;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 22123 din 13.06.2023;

 -Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc, înregistrat la nr. 22127 din 13.06.2023;

 -Raportul de specialitate al Direcției economice din cadrul Primăriei Municipiului Câmpulung Moldovenesc, înregistrat la nr. 22128 din 13.06.2023;

 -Raportul de specialitate al Compartimentului juridic din cadrul Primăriei Municipiului Câmpulung Moldovenesc, înregistrat la nr. 22129 din 13.06.2023;

 -Avizul Comisiei de specialitate a Consiliului Local;

 -Ordinul MDLPA 999/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare şi reziliență în cadrul apelului de proiecte PNRR/2022/C10, Componenta 10 – Fondul local;

 -Hotărârea Consiliului Local al Municipiului Câmpulung Moldoveenesc nr. 69 din 30.06.2022 privind aprobarea participării Municipiului Câmpulung Moldovenesc în cadrul Planului Național de Redresare și Reziliență, Componenta C10 - Fondul local, I.1.4. Mobilitate urbană verde - asigurarea de piste pentru biciclete și alte vehicule electrice ușoare la nivel local/metropolitan, pentru proiectul „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc”;

 -Contractul de finanțare numărul 141473 din 14.12.2022 încheiat cu Ministerul Dezvoltării, Lucrărilor Publice și Administrației pentru implementarea proiectului „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc” în cadrul PNRR, cod proiect C10-I1.4-615;

 -Prevederile art. 44 alin. (1) și art. 45 din Legea finanțelor publice locale nr. 273/2006, cu modificările și completările ulterioare;

 -Prevederile Hotărârii Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

În temeiul art. 129 alin. (2) lit. b) și lit. d), alin. (4) lit. a) şi lit. d) şi alin. (7) lit. k), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**H O T Ă R Ă Ş T E:**

**Art.1**.(1)Se aprobă documentația tehnico-economică - faza S.F. și indicatorii tehnico-economici pentru obiectivul de investiții „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc”, potrivit anexei nr. 1 care face parte integrantă din prezenta hotărâre.

 (2)Se aprobă detalierea indicatorilor tehnico-economici şi valoarea acestora în conformitate cu documentaţia tehnico-economică, potrivit anexei nr. 2 care face parte integrantă din prezenta hotărâre.

**Art.2.**Se aprobă valoarea totală a proiectului „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc”, în sumă 2.621.039,81 lei inclusiv T.V.A., din care lucrări efective de construcții (C+M) în valoare de 1.970.874,59 lei inclusiv T.V.A.

**Art.3**.Se aprobă finantarea de la bugetul local al Municipiului Câmpulung Moldovenesc a sumei de 146.029,32 lei reprezentând cheltuielile neeligibile ale proiectului „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc”.

**Art.4**.Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,** **Flutur Florica** |  | **Contrasemnează:****SECRETAR GENERAL****AL MUNICIPIULUI****Erhan Rodica** |